recursal/SuperWikiNEXT-32B huggingface dataset:
Το **Χρονικό των Ιωαννίνων** είναι είναι μια χρονογραφική διήγηση γραμμένη στην ελληνική γλώσσα και αναφέρεται στην ιστορία των Ιωαννίνων στα χρόνια του Θωμά Β' Πρελούμπου ή Πρελιούμποβιτς (Preljubović), Σέρβου Δεσπότη της Ηπείρου με έδρα τα Ιωάννινα, στο δεύτερο μισό του 14ου αιώνα (πριν το 1400).

Το Χρονικό είχε αρχικά αποδοθεί στους μοναχούς Πρόκλο και Κομνηνό γι'αυτό και ήταν γνωστό με το όνομα «Χρονικό των μοναχών Πρόκλου και Κομνηνού».

Στο Χρονικό ο Θωμάς Πρελούμπος ή Πρελούμποβιτς αναφέρεται ως αδίστακτος και δεσποτικός τύραννος, ενώ η γυναίκα του Μαρία Αγγελλίνα Δούκαινα Παλαιολογίνα περιγράφεται με κολακευτικούς χαρακτηρισμούς.

Το κείμενο είναι πηγή σημαντικών πληροφοριών για την περιοχή. Είναι η πρώτη φορά που αναφέρεται η Ζίτσα το 1382 και η Κόνιτσα ανάμεσα στα κάστρα που έφτιαξε ή ενίσχυσε ο Πρελούμπος. Σε αυτό αναφέρονται επίσης το Μέτσοβο, η μεσαιωνική πόλη Βελλάς και άλλοι οικισμοί. Αναφέρεται επίσης μια ναυτική απόβαση στη λίμνη Παμβώτιδα στις 26/2/1379 από Αλβανούς και Βούλγαρους και Βλάχουςεπιδρομείς οι οποίοι κατόρθωσαν να καταλάβουν για λίγο το εκεί κάστρο (Κάστρο των Ιωαννίνων) πριν τους αντιμετωπίσουν με επιτυχία οι αμυνόμενοι.

Η άλλη πηγή για την ιστορία των Ιωαννίνων περίπου την ίδια εποχή είναι το Χρονικό των Τόκκων.

Παραπομπές
----------

1. ↑  Δήμος Ζίτσας[*νεκρός σύνδεσμος*]
2. ↑  Πύλη στην Κόνιτσα[*νεκρός σύνδεσμος*], Δημόσια Βιβλιοθήκη Κόνιτσας, ανακτήθηκε στις 5 Αυγούστου 2009
3. ↑  «... τον τιμιώτατον Ησαϊα τον καθηγούμενον Μετζόβου κακοποίησε...» (αναφέρεται στον Πρελούμπο, το 1380. ΜΕΤΣΟΒΟ: ΑΓΑΠΗΜΕΝΟΣ ΠΡΟΟΡΙΣΜΟΣ ΓΙΑ ΟΛΟΥΣ ΤΟΥΣ ΤΑΞΙΔΕΥΤΕΣ Αρχειοθετήθηκε 2007-07-16 στο Wayback Machine. Εφημερίδα «ΑΠΕΙΡΩΤΑΝ» Αρ.Φ.16 - Άρθρα, Ένωση Ηπειρωτών Ιλίου, ανακτήθηκε στις 5 Αυγούστου 2009
4. ↑  Η μεσαιωνική πόλη Βελλά, Γενικό Εκκλησιαστικό Λύκειο Βελλάς Ιωαννίνων, ανακτήθηκε στις 5 Αυγούστου 2009

Πηγές
-----

* Π. Αραβαντινός, *Χρονογραφία*

της Ηπείρου*, τόμ. Β΄, εκδ. Κουλτούρα, [χ.χ.], Αθήνα, σελ. 131.*

* Λέανδρος Ι. Βρανούσης "Το Χρονικόν των Ιωαννίνων κατ' ανέκδοτον δημώδη επιτομήν", Ακαδημία Αθηνών, Επετηρίς του Μεσαιωνικού Αρχείου,12 (1962), σσ. 57-115.
* Λ. Βρανούσης, *Χρονικά*

της μεσαιωνικής και τουρκοκρατούμενης Ηπείρου*, Ιωάννινα 1962*
Ο **Κωνσταντίνος Μουσούρος-Πασάς** (1807-1891) ήταν ελληνικής καταγωγής διπλωμάτης της Οθωμανικής Αυτοκρατορίας.

Βιογραφικά στοιχεία
-------------------

Γεννήθηκε στη Κωνσταντινούπολη και καταγόταν από την αρχοντική Κρητική - Φαναριώτικη οικογένεια των Μουσούρων που είχε ρίζες στο Βυζαντινή Αυτοκρατορία. Ήταν γιος του Στέφανου Μουσούρου και της Κασσάνδρας, και αδελφός του Παύλου Μουσούρου. Διετέλεσε πρέσβης της Οθωμανικής Αυτοκρατορίας στην Ελλάδα, από το 1834 μέχρι 1848, επί Βασιλείας του Όθωνα και στη συνέχεια στη Βιέννη, το Λονδίνο, και το Τορίνο. 

Υπήρξε σθεναρός υπερασπιστής των Οθωμανικών συμφερόντων και διαδραμάτισε πρωταγωνιστικό ρόλο στα δύο διπλωματικά επεισόδια που έγιναν γνωστά με το όνομα Μουσουρικά, το 1846, από αδέξιο χειρισμό της τουρκικής πλευράς, στο επεισόδιο με τον υπασπιστή του Όθωνα Τσάμη Καρατάσσου, που επέφερε τη διακοπή των διπλωματικών σχέσεων των δύο χωρών, περίπου για ένα χρόνο.  
 
Μετά την αποκατάσταση των σχέσεων και την επάνοδό του στην Αθήνα, στις 23 Απριλίου του 1848 εκδηλώθηκε απόπειρα δολοφονίας του με συνέπεια να τραυματιστεί ελαφρά και να ακολουθήσει νέα ένταση στις διπλωματικές σχέσεις. Τελικά τον ίδιο χρόνο μετατέθηκε στη Βιέννη όπου και παρέμεινε εκεί μέχρι το 1867.

Ο Κωνσταντίνος Μουσούρος ή Κωστάκης Μουσούρος υπήρξε και λόγιος ελληνομαθής όπου μετέφρασε σε έμμετρη αρχαιοπρεπή διάλεκτο την "Θεία Κωμωδία" του Δάντη, την οποία και εξέδωσε στο Λονδίνο το 1883.
Ήταν παντρεμένος και είχε έναν γιό, τον Στέφανο Μουσούρο, τον μετέπειτα Ηγεμόνα της Σάμου, που έλαβε σύζυγο την κόρη του σπουδαίου εθνικού ευεργέτη από την Αίγυπτο (εκ Λήμνου) Σερ Τζον Αντωνιάδη.

Δείτε επίσης
------------

* Μουσουρικά

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.850.

Εξωτερικοί Σύνδεσμοι
--------------------

* Δάντου ο Άδης. Μετάφρασις Κωνσταντίνου Μουσούρου
* Δάντου το Καθαρτήριον, μετάφρασις Κωνσταντίνου Μουσούρου
* Δάντου -Ο Παράδεισος, μετάφρασις Κωνσταντίνου Μουσούρου

Παραπομπές
----------

1. ↑  (Αγγλικά) *CERL Thesaurus*. Consortium of European Research Libraries. cnp01208875. Ανακτήθηκε στις 9  Οκτωβρίου 2017.
2. ↑  Leo van de Pas: (Αγγλικά) *Genealogics*. 2003.
3. ↑  «Αρχείο Κωνσταντίνου Μουσούρου -». *greekarchivesinventory.gak.gr*. Ανακτήθηκε στις 19 Ιανουαρίου 2023.
4. ↑  «Anemi - Digital Library of Modern Greek Studies - Dante's Purgatorio = Δάντου το Καθαρτήριον / translated into Greek verse by Musurus Pasha». *anemi.lib.uoc.gr* (στα Αγγλικά). Ανακτήθηκε στις 19 Ιανουαρίου 2023.
Οι **Γυναίκες στα πρόθυρα νευρικής κρίσης** είναι ισπανική ταινία του 1988 σε σκηνοθεσία και σενάριο του Πέδρο Αλμοδόβαρ.

Ήταν η ταινία που έκανε ευρέως γνωστό τον σκηνοθέτη.

Πλοκή
-----

Η Πέπα μόλις έχει χωρίσει από τον μεγαλύτερό της σε ηλικία Ιβάν και βρίσκεται σε άσχημη κατάσταση. Φεύγει από το σπίτι και ψάχνει να τον βρει και μόλις γυρίζει βλέπει την Καντέλα, μία φίλη της που θέλει να αποφύγει τον νέο εραστή της. Ξαφνικά στο σπίτι της μαζεύονται ο γιος του Ιβάν, ο Κάρλος, μαζί με την αρραβωνιαστικιά του, τη Μαρίσα, αλλά και η πρώην του Ιβάν, Λουθία.

Διανομή
-------

* Κάρμεν Μάουρα ως Πέπα
* Αντόνιο Μπαντέρας ως Κάρλος
* Μαρία Μπαράνκο ως Καντέλα
* Χουλιέτα Σεράνο ως Λουθία
* Ρόσι ντε Πάλμα ως Μαρίσα
* Φερνάντο Γκιγιέν ως Ιβάν
* Τσους Λαμπρεάβε ως θυρωρός

Βραβεία/Διακρίσεις
------------------

Η ταινία απέσπασε το βραβείο σεναρίου στο φεστιβάλ Βενετίας και ήταν υποψήφια για τη Χρυσή Σφαίρα καλύτερης ξενόγλωσσης ταινίας.

Θεατρική προσαρμογή στην Ελλάδα
-------------------------------

Το έργο ανέβηκε στην Ελλάδα το 2011 στο Μικρό Παλλάς σε σκηνοθεσία Γιάννη Κακλέα. Οι πρωταγωνιστές ήταν οι: Σμαράγδα Καρύδη, Αντώνης Φραγκάκης, Βίκυ Σταυροπούλου, Αριέττα Μουτούση και Νεφέλη Ορφανού.

Παραπομπές
----------

1. ↑  ΓΥΝΑΙΚΕΣ ΣΤΑ ΠΡΟΘΥΡΑ ΝΕΥΡΙΚΗΣ ΚΡΙΣΗΣ
2. ↑  «Γυναίκες στα Πρόθυρα Νευρικής Κρίσης. Θέατρο Μικρό Παλλάς». Αρχειοθετήθηκε από το πρωτότυπο στις 2 Μαΐου 2015. Ανακτήθηκε στις 5 Μαΐου 2016.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 212978336
* LCCN: n97033826
* GND: 4629900-2
* SUDOC: 035429712
* BNF: cb13189046w (data)
* BNE: XX4001440

 |

 |
Ο Αντριάν Κλαούντιου Σάνα
Οι **Akcent** είναι ρουμανικό μουσικό συγκρότημα της χορευτικής και ποπ μουσικής σκηνής (Dance-pop). Αποτελείται από τρία μέλη: Τον Αντριάν Κλαούντιου Σάνα, τον Σορίν Στεφάν Μπροτνέϊ και τον Μιχάϊ Γκρούϊα. Πρώην μέλη είναι ο Μάριους Νεντέλκου και η Ραμόνα Μπάρτα.

Ο Αντριάν Κλαούντιου Σάνα ξεκίνησε το γκρουπ το 1999. Εκείνη την περίοδο, αποτελούνταν από τον ίδιο και την τραγουδίστρια Ραμόνα Μπάρτα. Το αγγλόφωνο τραγούδι τους "Kylie" (2006) ανήλθε στις πρώτες θέσεις στους μουσικούς καταλόγους επιτυχιών στην Ευρώπη και σημείωσε μέτρια επιτυχία ακόμα και στις ΗΠΑ.

Το πρώτο τους άλμπουμ "In Culori" κυκλοφόρησε στη Ρουμανία στις 10 Ιανουαρίου του 2002, ενώ το πρώτο τους αγγλόφωνο άλμπουμ με τίτλο "French Kiss with Kylie" κυκλοφόρησε στην Ευρώπη στις 23 Αυγούστου του 2006 και περιελάμβανε δύο μεγάλες επιτυχίες, τα τραγούδια "Kylie" και "Jokero". Το τραγούδι τους "French kiss" είναι αντιγραφή του τραγουδιού με τίτλο "Extemporal la dirigentie" της Στέλα Ενάτσε, (μια διάσημη Ρουμάνα τραγουδίστρια που γνώρισε διεθνή αναγνώριση τη δεκαετία του '80 και της οποίας το τραγούδι "Ani de Liceu" με τον σύζυγο της είναι ακόμη επιτυχία στις νεαρές ηλικίες).
Τον Απρίλιο του 2008, ο Μάριους Νεντέλκου αποχώρησε από το γκρουπ. Το 2009 οι Akcent κυκλοφόρησαν καινούργιο άλμπουμ με τίτλο "Fara Lacrimi" και τα τραγούδια "Stay with me" και "That’s my name" σημείωσαν τεράστια επιτυχία όχι μόνο στη Ρουμανία, αλλά και σε χώρες όπως η Ρωσία, η Πολωνία, η Ουκρανία, η Τουρκία, η Βόρεια Μακεδονία, η Κροατία, η Ελλάδα, η Ινδία, η Λιθουανία, το Ισραήλ, η Βουλγαρία, η Σλοβενία, η Ουγγαρία, η Σερβία, το Αζερμπαϊτζάν, η Ιορδανία, η Αίγυπτος και η Αλβανία.

Δισκογραφία
-----------

### Άλμπουμς

* *In culori* (2002)
* **100 bpm** (2003)
* **Poveste de viata** (2004)
* **SOS** (2005)
* **Primul capitol** (2006)
* **King of disco** (2007)

### Διεθνή άλμπουμς

* **French Kiss with Kylie** (2006)
* **French Kiss with Kylie - Re-Release** (2007)

Εξωτερικοί σύνδεσμοι
--------------------

* Επίσημη σελίδα στο Myspace
* Επίσημος ιστότοπος
* Βιντεοκλίπ του συγκροτήματος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157905457
* ISNI: 0000 0001 0674 9803
* GND: 10339303-1
* BNF: cb15024112h (data)
* MusicBrainz: 8a9dde70-e1a5-4905-a188-56daf95ea690

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Akcent  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Έθελσταν του Ουέσσεξ** (*Æthelstan*, πέθανε γύρω στο 852) μέλος του Οίκου του Ουέσσεξ, μεγαλύτερος γιος του Έθελγουλφ του Ουέσσεξ και της πρώτης συζύγου του Οσμπούργκας ήταν υποτελής βασιλιάς του Κεντ από το 839 υπό την κηδεμονία του πατέρα του. Οι μεταγενέστερες εκδόσεις D, E και F στο Αγγλοσαξωνικό χρονικό παρουσιάζουν τον Έθελσταν σαν αδελφό του Έθελγουλφ αλλά οι πρώτες εκδόσεις A, B και C, και το *Χρονικό του Έθελγουιρντ* τονίζουν ότι ήταν γιος του. Μερικοί ιστορικοί όπως ο Έρικ Τζον (1966) και η Ανν Ουίλιαμς (1978) συμφωνούν με την άποψη ότι ο Έθελσταν ήταν αδελφός του Έθελγουλφ. Η Ανν Ουίλιαμς όμως αργότερα θα αλλάξει άποψη και θα τον περιγράψει το 1991 σαν γιο του. Η άποψη ότι τελικά ήταν γιος του έγινε αποδεκτή από τους περισσότερους ιστορικούς όπως ο Φρανκ Στέντον (1880 - 1967), η Μπάρμπαρα Γιόρκε (γεν. 1951) και ο Κίρμπι. 

Όταν ο πατέρας του Έθελγουλφ διαδέχτηκε τον παππού του Εγβέρτο (839) διόρισε τον Έθελσταν αντιβασιλιά του Κεντ, του Έσσεξ, του Σάρρεϋ και του Σάσσεξ. Το Αγγλοσαξωνικό χρονικό τον περιγράφει σαν βασιλιά, τα *"Χρονικά του Έθελγουιρντ"* τον αποκαλούν *"βασιλιά, των ανατολικών Σαξόνων, των νότιων Σαξόνων και του Σάρρεϋ"*, περιγράφεται σε μια σειρά από διατάγματα του πατέρα του την δεκαετία του 840. 
Το 851 ο Έθελσταν μαζί με τον κόμη Έλχιρ νίκησαν ένα στόλο των Βίκινγκ στην νήσο Σάντουιτς του Κεντ, ο Φρανκ Στέντον αναφέρει ότι ήταν *"η πρώτη καταγεγραμμένη ναυμαχία στην Αγγλική ιστορία"*. Ο Έλχιρ έπεσε σε μάχη εναντίον των Βίκινγκ (851), ο ίδιος ο Έθελσταν δεν αναφέρεται μετά το 851, το βέβαιο είναι ότι δεν ζούσε το 855 την χρονιά που ταξίδευσε ο πατέρας του στην Ρώμη επειδή δεν αναφερόταν ανάμεσα στους γιους του βασιλιά.

Παραπομπές
----------

1. ↑  Nelson, Æthelwulf
2. ↑  Stenton, p. 236, n. 1
3. ↑  John, p. p. 41, n. 1
4. ↑  Williams, "Some notes", pp. 145, 225, n. 10
5. ↑  Williams, "Athelstan"
6. ↑  Yorke, p. 148
7. ↑  Kirby, p. 160
8. ↑  Stenton, p. 244
9. ↑  Keynes and Lapidge, pp. 69, 231-2, 235.

Πηγές
-----

* John, Eric (1966). Orbis Britanniae. Leicester University Press.
* Keynes, Simon; Lapidge, Michael, eds. (1983). Alfred the Great: Asser's Life of King Alfred & Other Contemporary Sources. Penguin Classics.
* Kirby, D.P. (2000). The Earliest English Kings (Revised ed.). Routledge.
* Nelson, Janet L. (2004). "Æthelwulf (d. 858), king of the West Saxons". Oxford Dictionary of National Biography. Oxford University Press.
* Stenton, Frank (1971). Anglo-Saxon England (3rd ed.). Oxford University Press.
* Williams, Ann (1979). Brown, R. Allen, ed. "Some notes and considerations on problems connected with the English royal succession 860-1066". Proceedings of the Battle Conference on Anglo-Norman Studies. The Boydell Press.
* Williams, Ann (1991). "Athelstan king of Kent d. c. 852". In Williams, Ann; Smyth, Alfred P.; Kirby, D. P. A Biographical Dictionary of Dark Age Britain. Seaby.
* Yorke, Barbara (1990). Kings and Kingdoms in Early Anglo-Saxon England. Seaby.

Εξωτερικοί σύνδεσμοι
--------------------

* Έθελσταν του Ουέσσεξ
Συντεταγμένες: 1°45′S 30°30′E﻿ / ﻿1.750°S 30.500°E﻿ / -1.750; 30.500

Η **Ανατολική Ρουάντα** είναι μια επαρχία της Ρουάντα από τη 1 Ιανουαρίου 2006. Έχει έκταση 9.813 τ.χλμ. και πληθυσμό 2.141.174 κατοίκων (2006). Πρωτεύουσα είναι η Ρουαμαγκάνα.

Γεωγραφία
---------

Η Ανατολική Ρουάντα βρίσκεται ανατολικά της Ρουάντα. Καλύπτει όλη την ανατολική πλευρά της. Συνορεύει στα βορειοδυτικά με τη Βόρεια, στα κεντρο-δυτικά με την Επαρχία Κιγκάλι, στα νοτιοδυτικά με τη Νότια, στα ανατολικά με την Τανζανία και στα βόρεια με την Ουγκάντα. Έχει έκταση 9.813 τ.χλμ.. Είναι σε έκταση η μεγαλύτερη επαρχία της Ρουάντα.

Πόλεις
------

1. Μπιούμπα - 70.593
2. Κιμπούνγκο - 46.240

Δήμοι
-----

Η Ανατολική Ρουάντα διαιρείται σε 7 δήμους:

* Δήμος Γκατσίμπο
* Δήμος Καγιόνζα
* Δήμος Κιρέε
* Δήμος Μπουγκερέσα
* Δήμος Νγκόμα
* Δήμος Νυαγκατάρε
* Δήμος Ρουαμαγκάνα

Δημογραφία
----------

Η Ανατολική Ρουάντα έχει 2.141.174 κατοίκους (2006). Είναι σε πληθυσμό δεύτερη μεγαλύτερη επαρχία της Ρουάντα μετά τη Νότια. Έχει πυκνότητα 218,2 κατοίκων ανά τ.χλμ.. Είναι κατά πυκνότητα η μικρότερη επαρτχία της Ρουάντα.

Δείτε επίσης
------------

* Επαρχίες της Ρουάντα

Παραπομπές
----------

1. ↑  Ανατολική Επαρχία, Ρουάντα

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Ρουάντα |
| --- |
|  |
| 
* Ανατολική
* Βόρεια
* Δυτική
* Κιγκάλι
* Νότια
 |  |

 |
Σημαία των Καβύλων
Νεαρή γυναίκα
Οι **Καβύλοι** (αραβ. *qabāʾil* που σημαίνει *φυλές*) είναι φυλή νομάδων που ζουν στην περιοχή της Καβυλίας. Μιλούν την Καβυλία γλώσσα. Ο πληθυσμός τους ανέρχεται σε περίπου 4 εκατομμύρια, από τους οποίους οι μισοί σχεδόν έχουν μεταναστεύσει στη Γαλλία. Παλαιότερα οι Καβύλοι θεωρούνταν δεινοί ναυαγιστές, που με το χρόνο μεταβλήθηκαν σε ναυαγοσώστες.

Γλώσσα
------

Γυναίκες, 1886
Η Καβυλία γλώσσα ομιλείται τόσο στην καθημερινή ζωή, όσο και στις επαγγελματικές σχέσεις. Οι Καβύλοι προτιμούν τη γλώσσα τους από την αραβική, ενώ στις εμπορικές σχέσεις τους χρησιμοποιούν συχνά τη γαλλική γλώσσα.

Θρησκεία
--------

Οι Καβύλοι είναι ως επί το πλείστον Μωαμεθανοί Σουνίτες, ενώ υπάρχει και μια μειονότητα Χριστιανών.

Οικονομία
---------

Εκτός από την παραδοσιακή καλλιέργεια της γης και τη βιοτεχνία, οι κάτοικοι της περιοχής ασχολούνται ως εργάτες σε ορυχεία, ενώ η βιομηχανία γενικά είναι υπό ανάπτυξη.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καβύλοι** |

* Project *Kabylepedia*
* Φωτογραφίες Αρχειοθετήθηκε 2009-07-30 στο Wayback Machine.
* Kabyles.com Αρχειοθετήθηκε 2012-10-27 στο Wayback Machine. (Γαλλ.)
* Ethnologue.com: Καβυλία γλώσσα
* Algerian linguistic policy (in French) Αρχειοθετήθηκε 2006-04-28 στο Wayback Machine.
* imyura.com Λογοτεχνία των Καβύλων
* *MAK*
Ο **Ρέιμοντ Άρθουρ Τσουνγκ**  (*Raymond Arthur Chung*, 鍾亞瑟, 1918-2008) ήταν πολιτικός από τη Γουιάνα, ο πρώτος πρώτος πρόεδρος της αμερικανικής χώρας από το 1970 ως το 1980. Υπήρξε ο πρώτος πρόεδρος της Γουιάνας με κινεζική (Χάκκα) καταγωγή σε μία μη ασιατική χώρα. Επί προεδρίας του, το αξίωμα ήταν εθιμοτυπικό και ουσιαστικά την εξουσία ασκούσε ο τότε πρωθυπουργός, Φορμπς Μπέρναμ.

Βιογραφία
---------

### Πρώτα χρόνια και δικαστική σταδιοδρομία

Γεννήθηκε στις 10 Ιανουαρίου 1918 στο Γουίντσορ Φόρεστ, στις δυτικές ακτές της Ντερνεράρα στη Γουιάνα, και είχε άλλα επτά αδέρφια. Στη γενέτειρά του πήγε στο γυμνάσιο και ολοκλήρωσε τη Δευτεροβάθμια Εκπαίδευση στο Blankenburg και στο Modern High School. Το 1954 νυμφεύθηκε την Doreen Pamela Ng-See-Quan, με την οποία απέκτησαν 1 κόρη και 1 γιο.

Προτού ξεκινήσει την ενασχόλησή του με τα κοινά εργαζόταν ως τοπογράφος. Τη δεκαετία του 1940 άσκησε το δικηγορικό επάγγελμα στο Λονδίνο. Στη συνέχεια επέστρεψε στη χώρα του, όπου ορίστηκε προσωρινός εισαγγελέας και το 1954 έγινε εισαγγελέας. Το 1960 έφθασε στο ανώτατο εισαγγελικό αξίωμα. Επίσης, υπηρέτησε μεταξύ άλλων στο Ανώτατο Δικαστήριο της χώρας του και το 1963 στο Εφετείο.

### Πρόεδρος

Το 1970 ο Τσουνγκ εξελέγη πρώτος πρόεδρος της Γουιάνας από την Εθνοσυνέλευση. Ανέλαβε καθήκοντα στις 17 Μαρτίου 1970. Έπειτα από δέκα χρόνια, με συνταγματική αναθεώρηση η προεδρία απέκτησε ενισχυμένο (εκτελεστικό ρόλο), με συνέπεια να διαδεχτεί τον Τσουνγκ στο αξίωμα ο έως τότε Πρωθυπουργός. Φορμπς Μπέρναμ, στις 6 Οκτωβρίου 1980.

### Θάνατος

Ο Τσουνγκ απεβίωσε στις 23 Ιουνίου 2008 στην οικία του. Λίγο πριν τον θάνατό του είχε νοσηλευθεί αρκετές φορές και για τελευταία φορά είχε πάρει εξιτήριο στις 20 Ιουνίου.

Παραπομπές
----------

1. ↑  «Proleksis enciklopedija» (Κροατικά) 15290.
2. ↑  www.stabroeknews.com/2008/archives/06/24/guyana%E2%80%99s-first-president-arthur-chung-dies/.
3. ↑  Ανακτήθηκε στις 22  Μαρτίου 2020.
4. ↑  "Guyana’s first President dies" Αρχειοθετήθηκε 2009-02-14 στο Wayback Machine. GINA 23 Ιουνίου 2008.
5. ↑  "Guyana’s first president Arthur Chung dies", *Starbroek News*, 24 Ιουνίου 2008.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arthur Chung  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Τράμπζονσπορ** (τουρκικά: *Trabzonspor*, προφέρεται: [ˈtrabzonspor]) γνωστή και ως *Trabzonspor Medical Park Basketbol Kulübü* λόγω της υφιστάμενης χορηγίας της από την Medical Park, είναι επαγγελματική ομάδα καλαθοσφαίρισης που εδρεύει στην Τραπεζούντα της Τουρκίας. Αποτελεί ανεξάρτητο τμήμα του αθλητικού σωματείου Τράμπζονσπορ. Διεξάγει τους εντός έδρας αγώνες της στη Χαϊρί Γκιουρ Αρένα χωρητικότητας 7.500 θεατών.

Ιστορία
-------

Έπειτα από τον υποβιβασμό της ομάδας Άλπελα από την πρώτη κατηγορία την περίοδο 2007–08, οι ιθύνοντες της Τράμπζονσπορ αγόρασαν τα δικαιώματα της ομάδας από την εταιρεία Ülker, παίρνοντας έτσι τη θέση της στη δεύτερη κατηγορία από την περίοδο 2008–09. Την ίδια περίοδο η ομάδα κέρδισε την άνοδο στην πρώτη κατηγορία, στην οποία και συμμετείχε για πρώτη φορά την περίοδο 2009–10.

Ονομασίες
---------

* Trabzonspor (2008–2010)
* Medical Park Trabzonspor (2010–2011)
* Trabzonspor (2011–2013)
* Trabzonspor Medical Park (2013–σήμερα)

Επιτυχίες
---------

* **Πρωτάθλημα Τουρκίας**

*Τέταρτη: (1)* 2015
* **Δεύτερη Κατηγορία Τουρκίας**

**Πρωταθλήτρια (2):** 2010, 2013
* **Γιουροτσάλεντζ**

*Φιναλίστ: (1)* 2015

Παραπομπές
----------

1. ↑  Με Λάσκαρη και κόσμο ο Άρης Αρχειοθετήθηκε 2023-11-04 στο Wayback Machine. hleianews.gr
2. ↑  Trabzon Alpella'yı devaraldı hurriyet.com.tr

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Trabzonspor B.K.  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 39°18′15.20″N 26°26′26.60″E﻿ / ﻿39.3042222°N 26.4407222°E﻿ / 39.3042222; 26.4407222

Τα Τομαρονήσια σε σχέση με τη Λέσβο και τα Μικρασιατικά παράλια. (www.topoguide.gr)
Τα **Τομαρονήσια** ή **Ασπρονήσια** ή **Τομάρια** ή **Τομκάκια** είναι ένα μικρό σύμπλεγμα νησίδων που βρίσκεται ανάμεσα στις ανατολικές ακτές της Λέσβου και τα δυτικά παράλια της Τουρκίας στο ύψος του Αϊβαλί ενώ απέχουν περίπου 5 ναυτικά μίλια από τον Ασπροπόταμο Μανταμάδου. Είναι μέρος της περιοχής Natura 2000 "Νησίδες Λέσβου" με κωδικό GR4110009 και έχουν χαρακτηρισθεί ως «ιδιαίτερου φυσικού κάλους» (SCI-4110015). Διαθέτουν πανέμορφες παραλίες με γαλαζοπράσινα νερά οι οποίες τους καλοκαιρινούς μήνες είναι προσβάσιμες μέσω τουριστικών σκαφών από τη Λέσβο και αποτελούν ελκυστικό προορισμό για τουρίστες. Θεωρούνται δημοφιλής ψαρότοπος του νησιού είναι και γνωστός προορισμός για θαλάσσια εξερεύνηση.

Στο σύμπλεγμα συμπεριλαμβάνονται οι νησίδες: Άσπρη Πλακούδα, Ασπρόνησο ή Ασπρόνησος ή Ασπρονήσι (έκταση 0.123 τ.χλμ.), Μαύρη Πλακούδα ή Φίδι, Μπαρμπαλιάς (0,548 τ.χλμ.), Παναγιά ή Παναγία (0,121 τ.χλμ.), Σέλι (ή Σέλλι) και Τσουκαλάς.

Εξωτερικοί σύνδεσμοι
--------------------

* Τομαρονήσια (Τουκμάκια) - Χρυσή Άμμος από ψηλά στο .

Σημείωση
--------

Συχνά τα Ασπρονήσια Λέσβου συγχέονται με τη νησίδα Ασπρόνησο ή Ασπρονήσι που είναι στο κέντρο του μικρού συμπλέγματος.

Παραπομπές
----------

1. 1 2  Νέζης, Νίκος (2010). *Τα ελληνικά βουνά - Γεωγραφική εγκυκλοπαίδεια*. Αθήνα: Ε.Ο.Ο.Α. & Κληροδότημα «Αθ. Λευκαδίτη». σελ. 191. ISBN 978-960-86676-5-5.
2. ↑  «Νησιά / Λέσβος, NaturaGraeca». *www.naturagraeca.com*. Ανακτήθηκε στις 15 Οκτωβρίου 2023.
3. 1 2 3  «Ασπρονήσια ή Τομκάκια | Νησίδες». *www.allovergreece.com*. Ανακτήθηκε στις 15 Οκτωβρίου 2023.
4. ↑  votaniki. «Νησίδες Λέσβου (Σύμπλεγμα Τομαρονησιών, Κωδωνάς, Άγιος Γεώργιος, Γλαρονήσι, Γλαρονήσι, κλπ.) και θαλάσσια περιοχή (GR4110009)». *Βοτανική*. Ανακτήθηκε στις 31 Ιανουαρίου 2022.
5. ↑  «Οι περιοχές που θα επισκεφτούμε στη Λέσβο στο Πρόγραμμα της 12ης Συνάντησης Φουσκωτών». *Boat & Fishing* (στα Αγγλικά). 3 Ιουλίου 2017. Ανακτήθηκε στις 15 Οκτωβρίου 2023.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ελλάδα
 |

 |
Το **Στάντιο Άντζελο Μασσιμίνο** είναι ένα ποδοσφαιρικό γήπεδο στην Κατάνια στη Ιταλία και έδρα της Κάλτσιο Κατάνια .

Ιστορία
-------

Το γήπεδο σχεδιάστηκε από τον αρχιτέκτονα Ραφαέλε Λεόνε το 1935, ενώ κατασκευάστηκε και εγκαινιάστηκε το 1937 με το όνομα Στάδιο Τσιμπαλί (ιταλ. Stadio Cibali). Ο πρώτος αγώνας έγινε στις 28 Νοεμβρίου, την ημέρα των εγκαινίων με τον αγώνα: Κατάνια-Φόγκια. Το 2002, και συγκεκριμένα στις 13 Φεβρουαρίου, το γήπεδο άλλαξε ονομασία σε Άντζελο Μασιμίνο, προς τιμήν του πρώην προέδρου της ομάδας. Το 2007 η Κατάνια τιμωρήθηκε από την Ιταλική Ομοσπονδία Ποδοσφαίρου με απαγόρευση της Κατάνια να αγωνίζεται στο γήπεδό της από τις 14 Φεβρουαρίου έως τις 30 Ιουνίου 2007, επειδή οπαδοί της Κατάνια συγκρούστηκαν με αυτούς του Παλέρμο όπου σκοτώθηκε ένας αστυνομικός.

Σήμερα η χωρητικότητα αγγίζει τις 23.200 θέσεις, ενώ έχει λωρίδες στίβου γύρω από τον αγωνιστικό χώρο.

Παραπομπές
----------

1. ↑  Ανακτήθηκε στις 1  Ιουλίου 2019.
2. ↑  Η Κατάνια απαγορεύεται να αγωνιστεί στην έδρα της BBC (Αγγλικά)

Εξωτερικοί Σύνδεσμοι
--------------------

* Το στάδιο στην επίσημη ιστοσελίδα της Κατάνιας


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Stadio Angelo Massimino  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Παλινδρομικοί αριθμοί** είναι οι αριθμοί οι οποίοι διαβάζονται το ίδιο είτε ευθέως (αριστερά προς τα δεξιά) είτε αντιστρόφως. Ακολουθούν συμμετρική συμπεριφορά, δηλαδή πρέπει μορφολογικά να ισχύει η αξονική συμμετρία ή σε αριθμητικό επίπεδο. Χρησιμοποιούνται συχνά στον κλάδο των Ψυχαγωγικών μαθηματικών και κάποιες από τις πιο διάσημες εφαρμογές τους είναi:

* Κύβοι του Ρούμπικ
* Μαγικά τετράγωνα
* Σκακιστικά προβλήματα

Κατασκευή
---------

Η διαδικασία κατασκευής παλινdρομικών αριθμών αποτελείται από αλλεπάλληλες προσθέσεις. 

Επιλέγουμε έναν τυχαίο αριθμό, για παράδειγμα το 83. Τον αντιστρέφουμε και τον προσθέτουμε στον αρχικό μας αριθμό. Έχουμε δηλαδή 83+38=121. 

Επιλέγουμε έναν άλλο τυχαίο αριθμό, για παράδειγμα το 67. Τον αντιστρέφουμε και τον προσθέτουμε στον αρχικό μας αριθμό. Έχουμε δηλαδή 67+76=143. Επαναλαμβάνουμε την διαδικασία κι έχουμε 143+341=484.

Ιδιότητες
---------

Η ιδιότητα αυτή που έχουν οι αριθμοί, να καταλήγουν σε παλινδρομικούς μετά από μερικές προσθέσεις με τον αντεστραμμένο εαυτό τους φαίνεται να ισχύει για όλους. Υπάρχουν όμως μερικοί αριθμοί για τους οποίους ακόμα δεν έχουμε καταλήξει σε παλίνδρομο παράγωγό τους. Ο μικρότερος απο αυτούς είναι το 196. Κατόπιν πολλών πράξεων, φτάσαμε σε αριθμό με 263.000.000 ψηφία, ο οποίος όμως δεν ήταν παλίνδρομος. 

Για αριθμούς μικρότερους του 10.000 απαιτούνται το πολύ 24 προσθέσεις και το ρεκόρ αυτό κατέχει ο αριθμός 89.
Ο **Φράνκλινκεν (Franklinken)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Κένεθ Φράνκλιν (*Kenneth Linn Franklin*, 1923–2007).

Φυσικά χαρακτηριστικά
---------------------

Τα κυρίως φυσικά χαρακτηριστικά του Φράνκλινκεν είναι άγνωστα. Ο Φράνκλινκεν περιστρέφεται γύρω από τον εαυτό του μία φορά κάθε 114 ώρες, μία πολύ αργή περιστροφή για αστεροειδή.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  


Αστεροειδείς| 2844 Χες | 2845 Φράνκλινκεν | 2846 Ούλπο |
Η **Νατάλια Μιχαΐλοβνα Βοντιανόβα** (*Ната́лья Миха́йловна Водяно́ва*, στα ρώσικα προφέρεται Νατάλιγια Μιχαήλαβνα Βαντιανόβα, 28 Φεβρουαρίου 1982) είναι Ρωσίδα μοντέλο, φιλάνθρωπος και περιστασιακή ηθοποιός.

Πρώιμα χρόνια
-------------

Γεννήθηκε στις 28 Φεβρουαρίου 1982 στο Νίζνι Νόβγκοροντ (πρώην Γκόρκι) της Ρωσίας και μεγάλωσε σε μια φτωχική συνοικία της πόλης (Αβτοζαβόντ) με τη μητέρα της, Λαρίσα και τις δύο ετεροθαλείς αδελφές της, Κριστίνα και Οξάνα (η τελευταία πάσχει από αυτισμό και εγκεφαλική παράλυση). Ως έφηβη, βοηθούσε τη μητέρα της να πουλάει φρούτα στο δρόμο. Ο πατέρας της Βοντιάνοβα, εγκατέλειψε την οικογένεια όταν εκείνη ήταν ακόμη μωρό.

Προσωπική ζωή
-------------

Στις αρχές του 2001 ξεκίνησε τη σχέση της με τον Βρετανό επιχειρηματία Τζάστιν Πόρτμαν, με τον οποίο παντρεύτηκε την ίδια χρονιά. Μαζί απέκτησαν τρία παιδιά: Τον Λούκας Αλεξάντερ (γενν. 22 Δεκεμβρίου 2001), την Νέβα (γενν. 24 Μαρτίου 2006) και τον Βίκτορ (γενν. 13 Σεπτεμβρίου 2007). Το ζευγάρι ανακοίνωσε το χωρισμό του τον Ιούνιο του 2011.

Μετά το χωρισμό της, ξεκίνησε τη σχέση της με τον Γάλλο επιχειρηματία Αντουά Αρνόλτ και έχουν αποκτήσει δύο γιους: Τον Μαξίμ (γενν. 2 Μαϊου 2014) και τον Ρόμαν (γενν. 4 Ιουνίου 2016).

Καριέρα
-------

### Μόντελινγκ

Η Νατάλια ξεκίνησε την καριέρα της στο μόντελινγκ σε ηλικία των 15 ετών και μετακόμισε στο Παρίσι σε ηλικία 17 ετών για να συνεχίσει την καριέρα της. Έχει εκπροσωπήσει πολλές εταιρείες, έχει εμφανιστεί σε πολλά εξώφυλλα περιοδικών κάνοντας την πολύ γνωστή στο εξωτερικό και ισάξια με τα μοντέλα Λίντα Εβαντζελίστα, Λίγια Κεμπεντέ και Ζιζέλ Μπούντχεν.

### Υποκριτική

Το 2001 η Βοντιανόβα έκανε το ντεμπούτο της στον κινηματογράφο στην ταινία CQ με τον Τζέρεμι Ντέιβις, την Άντζελα Λίντβαλ και τον Μπίλι Ζέϊν. Το 2011 έπαιξε πρωταγωνιστικό ρόλο στην ταινία Belle du seigneur με τον Τζόναθαν Ρις-Μάγιερς.

### Eurovision 2009

Τους ημιτελικούς της Eurovision παρουσίαζε η Νατάλια Βοντιανόβα και ο Αντρέι Μαλάχοφ, τον τελικό ο Ιβάν Ούργκαντ και η Αλσού. Να σημειώσουμε ότι νικητής ήταν ο Αλεξάντερ Ρίμπακ με 387 ψήφους (τις περισσότερες στην ιστορία της Eurovision).

Δες επίσης
----------

* List of Eurovision Song Contest presenters

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νατάλια Βοντιανόβα** |

* Natalia Vodianova στο Fashion Model Directory
* Natalia Vodianova στην IMDb
* Profile at AskMen.com
* Naked Heart Foundation Αρχειοθετήθηκε 2009-03-24 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81057334
* GND: 136768431
* SUDOC: 175213070

 |

 |



|  |  |  |
| --- | --- | --- |
| Προκάτοχος Γιοβάνα Γιάνκοβιτς & Ζέλικο Γιοκσίμοβιτς | **Παρουσιαστές Διαγωνισμού Τραγουδιού Eurovision**2009Ημιτελικοί: μαζί με τον Αντρέι Μαλάχοφ | Διάδοχος Νάντια Χασνάουι, Χάντι Νίγιε & Έρικ Σόλμπακεν |
Η **οικονομία της αγοράς** είναι οικονομικό σύστημα, στο οποίο οι αποφάσεις όσον αφορά τις επενδύσεις, την παραγωγή και τη διανομή καθοδηγούνται από τα σήματα τιμών που δημιουργούν οι δυνάμεις της προσφοράς και της ζήτησης. Το κύριο χαρακτηριστικό της οικονομίας της αγοράς είναι η ύπαρξη των παραγόντων της αγοράς που παίζουν κυρίαρχο ρόλο στην κατανομή του κεφαλαίου και των συντελεστών παραγωγής.

Οι οικονομίες της αγοράς ποικίλουν από ελαχίστως ρυθμιζόμενα συστήματα ελεύθερης αγοράς και *λεσέζ-φερ*, όπου η κρατική δραστηριότητα περιορίζεται στην παροχή δημόσιων αγαθών και υπηρεσιών, καθώς και στη διασφάλιση της ιδιωτικής ιδιοκτησίας. Επίσης υπάρχουν παρεμβατικές μορφές της οικονομίας της αγοράς όπου η κυβέρνηση παίζει ενεργό ρόλο στην διόρθωση των αποτυχιών της αγοράς και την προώθηση της κοινωνικής ευημερίας. Οι σχεδιασμένες από το κράτος οικονομίες και οι διευθυντισμένες οικονομίες αποτελούν είδη οικονομιών όπου το κράτος έχει κατευθυντήριο ρόλο στην επίβλεψη της συνολικής ανάπτυξης της αγοράς μέσω των βιομηχανικών πολιτικών ή του ενδεικτικού σχεδιασμού.

Η οικονομία της αγοράς είναι το αντίθετο της σχεδιασμένης οικονομίας, όπου οι επενδύσεις και οι αποφάσεις περί παραγωγής ενσωματώνονται σε ολοκληρωμένα σχέδια για την οικονομία. Σε μια σχεδιασμένη οικονομία, ο οικονομικός προγραμματισμός είναι ο κύριος μηχανισμός κατανομής μεταξύ των επιχειρήσεων και όχι των αγορών. Στην σχεδιασμένη οικονομία τα μέσα παραγωγής της οικονομίας ανήκουν και λειτουργούνται από ένα ενιαίο οργανωτικό σώμα.

Παραπομπές
----------

1. ↑  Gregory and Stuart, Paul and Robert (2004). *Comparing Economic Systems in the Twenty-First Century* (7th έκδοση). George Hoffman. σελ. 538. ISBN 0-618-26181-8. Market Economy: Economy in which fundamentals of supply and demand provide signals regarding resource utilization.
2. ↑  Altvater, E. (1993). *The Future of the Market: An Essay on the Regulation of Money and Nature After the Collapse of "Actually Existing Socialism*. Verso. σελ. 57.
3. ↑  Yu-Shan Wu (1995). *Comparative Economic Transformations: Mainland China, Hungary, the Soviet Union, and Taiwan*. Stanford University Press. σελ. 8. In laissez-faire capitalism, the state restricts itself to providing public goods and services that the economy cannot generate by itself and to safeguarding private ownership and the smooth operation of the self-regulating market.
4. ↑  Chappelow, Jim (29 Ιανουαρίου 2020). «Centrally Planned Economy». *Investopedia*. Scott, Gordon, rev. Ανακτήθηκε στις 9 Απριλίου 2020.
O **Ενιαίος Φόρος Ιδιοκτησίας Ακινήτων** (ΕΝ.Φ.Ι.Α) είναι ένας φόρος που επιβάλλει το Ελληνικό κράτος για την ακίνητη περιουσία. Πρόκειται για έναν φόρο που πληρώνουν στο κράτος όλοι οι ιδιοκτήτες για κάθε ακίνητο που έχουν στην κατοχή τους (κατοικίες, οικόπεδα και αγροτεμάχια). Ο φόρος θεσπίστηκε το 2013 (ν.4223/2013 ΦΕΚ Α΄287/31.12.2013) από την Κυβέρνηση Αντώνη Σαμαρά. Προκάτοχος του φόρου ήταν το Έκτακτο Ειδικό Τέλος Ηλεκτροδοτούμενων Δομημένων Χώρων (ΕΕΤΗΔΕ) που επιβάλλονταν στους λογαριασμούς ηλεκτρικού ρεύματος (το γνωστό τότε στην κοινή γνώμη ως «χαράτσι»).

Ο ΕΝΦΙΑ είναι ετήσιος και η εφορία τον μοιράζει σε ισόποσες δόσεις μηνιαίες ώστε να είναι πιο εύκολο να πληρωθεί. Το ύψος του ποσού προκύπτει και εξαρτάται από διάφορους παράγοντες όπως τα τετραγωνικά, τον όροφο (αν πρόκειται για κατοικία), την παλαιότητα, την τιμή ζώνης. Η τιμή ζώνης προκύπτει από τις τιμές εκκίνησης. Οι τελευταίες προσδιορίζονται βάση του Πίνακα τιμών εκκίνησης (Τ.Ζ.), που ανανεώθηκε με ΠΟΛ 1113 (ΦΕΚ Β 2192, 2018) από την 12.06.2018. Το εκκαθαριστικό έρχεται από την Γενική Γραμματεία Πληροφοριακών Συστημάτων (taxisnet).
Ο **Παναγιώτης Φελερής** (γεννημένος στις 28 Αυγούστου 1993) είναι Έλληνας επαγγελματίας πετοσφαιριστής. Έχει ύψος 186εκ και αγωνίζεται στη θέση του ακραίου αλλά και του διαγωνίου.

Καριέρα
-------

Ο Παναγιώτης Φελερής ξεκίνησε το βόλει το 2005 στις ακαδημίες της Α.Ε. Νίκαιας, στις οποίες παρέμεινε για δύο χρόνια. 

Το 2006 μεταπήδησε στις ακαδημίες του Α.Ο. Περιστερίου, ενώ δύο χρόνια αργότερα έκανε το μεγάλο βήμα στην καριέρα του και εισήχθη στις ακαδημίες του Ολυμπιακού Πειραιώς, όπου αγωνίστηκε για τρία χρόνια στις ομάδες παίδων και εφήβων του Πειραϊκού συλλόγου κατακτώντας μάλιστα και αρκετά πρωταθλήματα ΕΣΠΕΔΑ.

Το 2012 μετεγγράφη στον ΑΟΠΕ Μοσχάτο, στον οποίο παρέμεινε για ένα χρόνο. Την περίοδο 2013-14 αγωνίστηκε με τη φανέλα του Α.Ο. Κηφησιάς, ενώ την αμέσως επόμενη περίοδο αγωνίστηκε με τα χρώματα της τοπικής Δραπετσώνας. 

Από το καλοκαίρι του 2015, ο Παναγιώτης Φελερής ανήκει στο δυναμικό του Πανιωνίου.

Τίτλοι
------

* 1 Πρωτάθλημα ΕΣΠΕΔΑ Παίδων: 2009
* 2 Πρωταθλήματα ΕΣΠΕΔΑ Εφήβων: 2010, 2011

Πηγές
-----

* Το βιογραφικό του Παναγιώτη Φελερή
* Στον Πανιώνιο ο Παναγιώτης Φελερής
Καπελάκι και καπιτσάκι χρυσοκεντημένα. Αθήνα. Μέσα 19ου αιώνα. Συλλογή ΠΛΙ, Ναύπλιο
Το **καπιτσάλι**  ή **καπ(ι)τσέλι** είναι μια υποσιαγώνια λουρίδα που χρησιμοποιείται ως εξάρτημα που συγκρατεί τον κεφαλόδεσμο σε αρκετές τοπικές φορεσιές της Ελλάδας, όπως αυτές της Αττικής, της Ελευσίνας, της Σκοπέλου και της Κύμης Ευβοίας. Κατασκευάζεται από ύφασμα, δέρμα ή μέταλλο και αρκετά συχνά είναι χρυσοκέντητο με χρυσές πούλιες. Λόγω του πλούσιου κεντήματός του συχνά χαρακτηρίζεται υποσιαγώνιο κόσμημα  ενώ στη Σκόπελο, αναφέρεται και ως χρυσοκαπιτσέλι.

Ο όρος συναντάται και στο πολεμικό ναυτικό, όπου περιγράφει τη μαύρη ταινία που συγκρατεί το καπέλο των ναυτών. Η συγκεκριμένη ταινία ξεκινάει από το εσωτερικό του πηλήκιου, συνεχίζει περνώντας από το πηγούνι και καταλήγει στην άλλη πλευρά.

Παραπομπές
----------

1. ↑  Ελληνικές Φορεσιές, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005, σελ. 266.
2. ↑  Ιωάννα Παπαντωνίου, *Ελληνικές τοπικές ενδυμασίες*, Πελοποννησιακό Λαογραφικό Ίδρυμα, 1996, σελ 36.
3. ↑  «Φέσι παραδομένο». Europeana. Ανακτήθηκε στις 1 Απριλίου 2015. .
4. ↑  «Καπιτσέλι». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Απριλίου 2015.
5. ↑  «Η πρώτη ιστορία με έναν… Βασιλιά!». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 1 Απριλίου 2015.

Πηγές
-----

* Ιωάννα Παπαντωνίου, *Ελληνικές τοπικές ενδυμασίες*, Πελοποννησιακό Λαογραφικό Ίδρυμα, 1996.
* εφημερίδα Καθημερινή , Επτά Ημέρες, 14 Μαΐου 2000.
Η πόλη **Σετενίλ ντε λας Μποντέγκας** (στα ισπανικά:**Setenil de las Bodegas**) βρίσκεται 157 χιλιόμετρα βορειοανατολικά του Κάδιθ, στην νότια Ισπανία. Το 2005 είχε 3.016 κατοίκους.

Είναι χτισμένη στις δύο πλευρές ενός μικρού ποταμού, του Rio Trejo, ο οποίος διασχίζει ένα μικρό φαράγγι. Στην μια πλευρά του φαραγγιού υπάρχει ένα τεράστιος βράχος και ορισμένοι από τους κατοίκους, για να κατασκευάσουν τα σπίτια τους, χρησιμοποίησαν σπηλιές ή κοιλώματα του βράχου και έχτισαν τους εξωτερικούς τοίχους των σπιτιών τους. Για αυτές τις κατοικίες είναι ιδιαίτερα γνωστή η Σετενίλ ντε λας Μποντέγκας.

Στην περιοχή υπήρχε οχυρωμένη πόλη των Μαυριτανών. Το κάστρο της Σετενίλ ντε λας Μποντέγκας χρονολογείται από την περίοδο των Αλμοαδών, το 12ο αιώνα μ.Χ. Οι Χριστιανοί κατάφεραν να καταλάβουν την πόλη, μετά από πολιορκία 15 ημερών, το 1484. 

Η ονομασία της Σετενίλ ντε λας Μποντέγκας προέρχεται από την ισπανική λέξη *bodegas* (που σημαίνει οινοποιείο, αποθήκη) και έχει τις ρίζες της στην κατάληψη της πόλης, από τους Χριστιανούς, οι οποίοι ξεκίνησαν να καλλιεργούν στην περιοχή αμπέλια. Υπάρχει όμως και η παράδοση σύμφωνα με την οποία η ονομασία της πόλης προέρχεται από την λατινική φράση *septem nihil* (*επτά φορές τίποτα*), καθώς η Σετενίλ ντε λας Μποντέγκας καταλήφθηκε από τους Χριστιανούς μετά από επτά αποτυχημένες προσπάθειες.

Φωτογραφίες
-----------

* 
* 
* 
* 
*

Εξωτερικοί σύνδεσμοι
--------------------

* 
* 

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
Ως **γιορτινή φορεσιά του Στεφανοβικείου** αναφέρεται η γυναικεία ενδυμασία που φοριόταν από τον γυναικείο πληθυσμό του Στεφανοβικείου της Μαγνησίας κατά τις επίσημες περιστάσεις (γιορτές, γάμοι κλπ). Η συγκεκριμένη φορεσιά κυριάρχησε, με διάφορες παραλλαγές, σε αρκετά χωριά της Ανατολικής Θεσσαλίας.

Περιγραφή
---------

Τη φορεσιά συνθέτουν το *αντερί*, το *κοντάντερο*, το *ζωνάρι*, η *ποδιά*, ο *κατιφές*, το *φέσι*, το *καφάσι* και ο *κοσές*. Η συγκεκριμένη φορεσιά παρουσίαζε διάφορες διακυμάνσεις οι οποίες σχετίζονταν άμεσα με την οικονομική κατάσταση της εκάστοτε οικογένειας. Το *αντερί* είναι πουκάμισο σκουρόχρωμης απόχρωσης που χρησιμοποιείται ως επενδύτης ενώ το *κοντάντερο* είναι μικρό αντερί. Το *ζωνάρι* είναι χρυσοκεντημένη ζώνη η οποία συνοδεύεται από τη γαμήλια πόρπη ή σε μια απλούστερη εκδοχή από τα *θηλυκοτάρια* (ασημένιες πόρπες) που τοποθετούνται πάνω από την ποδιά. Η φορεσιά περιλαμβάνει και τον *κατιφέ* που είναι αμάνικο πανωφόρι φτιαγμένο από βελούδο.

Για τον στολισμό του κεφαλιού χρησιμοποιούνται το *φέσι*, το *καφάσι* και ο *κοσές*. Το φέσι φοριέται στο κεφάλι όμως καλύπτεται από το κόσμημα του μετώπου (καφάσι) και το ασημένιο κόσμημα για τις κοτσίδες (κοσές).

Παραπομπές
----------

1. 1 2 3  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελίδες 42–43. ISBN 9789608515987.
2. ↑  Μανούσιος, Στάθης. «Παραδοσιακές Φορεσιές Στεφανοβικείου». Γυμνάσιο Στεφανοβικείου.
Η **Αθλητική Ένωση "Ηράκλειο"** είναι το παλαιότερο αθλητικό σωματείο στο Νέο Ηράκλειο, με έτος ίδρυσης το 1929 ως Α.Ε. Ηρακλείου. Καλλιεργεί το ποδόσφαιρο ανδρών και έχει χρώματα μαύρο και λευκό.

Προϊστορία
----------

Το 1929 ιδρύθηκε ο *Γυμναστικός Σύλλογος Ηρακλείου*, το πρώτο αθλητικό σωματείο στη συνοικία. Αναφέρεται πως το 1930 ο ποδοσφαιριστής του Ηρακλείου Αθηνών Ανδρέας Ανδρεάδης πήρε μεταγραφή για την ΑΕΚ. Ακολούθησαν κι άλλοι σύλλογοι: ο *Ερμής*, ο *Α.Ο.Π. Ηρακλείου*, ο *Αστέρας* και ο *Ηρακλής*. Απο το 1962 οι σύλλογοι αυτοί αγωνίζονταν στα τοπικά πρωταθλήματα της ΕΠΣΑ και έδιναν την ευκαιρία στους νέους της περιοχής να παίζουν ποδόσφαιρο.

Ίδρυση-Πορεία
-------------

Το 1996 ο Σύνδεσμος Παλαιμάχων Ποδοσφαιριστών Ηρακλείου πήρε την πρωτοβουλία και με τη βοήθεια του Δήμου και των τότε ποδοσφαιρικών παραγόντων πέτυχε τη συγχώνευση των σωματείων Γ.Σ. Ηρακλείου, Αστέρα Ηρακλείου και Ηρακλή Ηρακλείου σε μία ομάδα που ονομάστηκε "Ο.Φ. Ηρακλείου". Το 2001 ο ΟΦΗ μετονομάστηκε σε *Αθλητική Ένωση "Ηράκλειο"*.

Ως το 2001 το Ηράκλειο αγωνιζόταν στο πρωτάθλημα της ΕΠΣΑ έχοντας περάσει από όλες τις κατηγορίες. Το 2001 κατάφερε για πρώτη φορά την άνοδο στη Δ΄ Εθνική, στην οποία αγωνίστηκε τέσσερις συνεχόμενες σεζόν: 2001-02 ως το 2004-05.

Από το 2005 η Ηράκλειο Α.Ε. αγωνίζεται στην Α΄ κατηγορία της ΕΠΣΑ. Εκτός από την ανδρική ομάδα, διατηρεί επίσης ομάδες εφήβων, παίδων, παμπαίδων και ακαδημίες (τζούνιορ).

### 2011-2012

Την σεζόν 2011-2012 το Ηράκλειο επιχείρησε κάτι που λίγοι σύλλογοι θα τολμούσαν. Άφησε τα "μεγάλα" μπάτζετ και τους ακριβοπληρωμένους παίκτες και ξεκίνησε να χτίζει μια ομάδα που θα είχε ως βάση παίκτες που προέρχονται από τις υποδομές της ομάδας. Έτσι μόνο με τις προσθήκες των Σπύρου Ζαμπαρά, Αντώνη Κωσταντινίδη και Γιώργου Λέκκα, αλλά και με τις επιστροφές των Παναγιώτη Χριστοδούλου και Παναγιώτη Περτσά έκανε πολύ καλή πορεία, τερματίζοντας στην τέταρτη θέση του βαθμολογικού πίνακα.

Στη Δ΄ Εθνική
-------------

* 2001-02 (1ος όμιλος): 8η θέση/16 ομ. 41 β. (48-39).
* 2002-03 (8ος όμιλος): 5η θέση/15 ομ. 44 β. (60-35).
* 2003-04 (8ος όμιλος): 8η θέση/16 ομ. 44 β. (39-34).
* 2004-05 (9ος όμιλος): 14η θέση/16 ομ. 31 β. (28-44), υποβιβάστηκε.

Στην Γ' Εθνική
--------------

* 2015-16 (4ος όμιλος): 14η θέση/16 ομ. 26 β. (41-55), υποβιβάστηκε.

Γήπεδο
------

Το γήπεδο της ομάδας
Ως έδρα η Α.Ε. Ηρακλείου χρησιμοποιεί το "Γήπεδο Ηρακλείου", στον Πράσινο Λόφο, ένα σύγχρονο ποδοσφαιρικό γήπεδο 1.650 θέσεων με μία σκεπαστή κερκίδα, το οποίο αποτελεί την αθλητική κυψέλη της πόλης.

Παραπομπές
----------

1. ↑  Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 25/7/1974.[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Α.Ε. Ηράκλειο, επίσημος ιστότοπος.
Στην θεωρία γράφων, η **διάμετρος** ενός γράφου {\displaystyle G=(V,E)} είναι η μέγιστη απόσταση μεταξύ δύο κόμβων u και v του γράφου::9:35:21

{\displaystyle \mathrm {diam} (G)=\max \_{u,v\in V}d(u,v)},
όπου {\displaystyle d(u,v)} είναι η απόσταση των κορυφών u και v στον γράφο G, δηλαδή το μήκος του συντομότερου μονοπατιού μεταξύ τους (ή \infty  αν δεν υπάρχει).
Ισοδύναμα, ορίζεται και ως η μέγιστη εκκεντρότητα {\displaystyle \epsilon (v)} από όλες τις κορυφές {\displaystyle v\in V}, δηλαδή

{\displaystyle \mathrm {diam} (G)=\max \_{v\in V}\epsilon (v)}.

Παραδείγματα
------------

* Η διάμετρος του παρακάτω γράφου είναι 2, καθώς οι εκκεντρότητες των κόμβων του είναι {\displaystyle \epsilon (v\_{1})=3}, {\displaystyle \epsilon (v\_{2})=3}, {\displaystyle \epsilon (v\_{3})=4}, {\displaystyle \epsilon (v\_{4})=2}, {\displaystyle \epsilon (v\_{5})=2}, {\displaystyle \epsilon (v\_{6})=3}, {\displaystyle \epsilon (v\_{7})=4}, {\displaystyle \epsilon (v\_{8})=2}.

Αριστερά ο αρχικός γράφος. στη μέση το ζεύγος κόμβων με την μέγιστη αποσταση και δεξιά οι αποστάσεις σε κόκκινο από την κορυφή {\displaystyle v\_{5}}, που δίνει την μέγιστη εκκεντρότητα.
* Ο κύκλος {\displaystyle C\_{n}} έχει ακτίνα {\displaystyle \lfloor n/2\rfloor }.

Αριστερά ο αρχικός γράφος και δεξιά ένα από τα ζευγάρια με την μέγιστη απόσταση στον κύκλο {\displaystyle C\_{7}}.
* Ο γράφος-μονοπάτι {\displaystyle P\_{n}} έχει διάμετρο {\displaystyle n-1}.

Αριστερά ο αρχικός γράφος και δεξιά το ζευγάρι με την μέγιστη απόσταση στον γράφο-μονοπάτι {\displaystyle P\_{5}}.

Δείτε επίσης
------------

* Απόσταση (θεωρία γράφων)
* Εκκεντρότητα (θεωρία γράφων)
* Ακτίνα (θεωρία γράφων)

Παραπομπές
----------

1. ↑  Diestel, Reinhard. *Graph theory* (3η έκδοση). Berlin Heidelberg: Springer. ISBN 9783540261834.
2. ↑  Δημήτριος Μ. Θηλυκός. «Σημειώσεις στη θεωρία γραφημάτων» (PDF). Εθνικός και Καποδιστριακόν Πανεπιστήμιον Αθηνών. Ανακτήθηκε στις 2 Ιανουαρίου 2024.
3. ↑  Συμβώνης, Α. «Θεωρία Γραφημάτων: 3η Διάλεξη» (PDF). Εθνικό Μετσόβειο Πολυτεχνείο. Ανακτήθηκε στις 2 Ιανουαρίου 2024.
4. ↑  Καβρουδάκης, Δημήτρης. «Εισαγωγή στην θεωρία γράφων» (PDF). Τμήμα Γεωγραφίας, Πανεπιστήμιο Αιγαίου. Ανακτήθηκε στις 2 Ιανουαρίου 2024.
Το **Μίλησε Μου Για Έρωτα** (Vox) είναι ελληνική δραματική τηλεταινία του 1996, σε σκηνοθεσία, σενάριο του Δημήτρη Αθανίτη. 

Η οικογένεια ενός ψυχίατρου (Τάσος Μπλάτζιος) αναστατώνεται όταν η γυναίκα του (Αθηνά Παππά) εγκαταλείπεται από τον εραστή της και βρίσκει καταφύγιο σε μια νέα σχέση που όμως είναι μόνο στο τηλέφωνο. Ο ψυχίατρος, αν και έχει κι αυτός ερωμένη (Εύα Στυλάντερ), θορυβείται όταν ανακαλύπτει την απιστία της γυναίκας του. Μέσω ενός ιδιωτικού ντετέκτιβ (Δημήτρης Αθανίτης), θα φθάσει στο σπίτι του άγνωστου τηλεφωνικού εραστή. Καθώς προσπαθεί να βοηθήσει ένα πελάτη του (Γιάννης Μποσταντζόγλου) με ανάλογα προβλήματα σχέσης με την γυναίκα του, ο ψυχίατρος βλέπει τον κόσμο του να καταρρέει. 

Η ταινία προβλήθηκε από το κανάλι της ΕΡΤ το 1996.

Συντελεστές
-----------

* Σκηνοθεσία, Σενάριο: Δημήτρης Αθανίτης
* Παραγωγή: ΕΡΤ
* Φωτογραφία: Παναγιώτης Θεοφανόπουλος
* Σκηνικά, Κοστούμια: Άση Δημητρολοπούλου
* Ήχος: Γιώργος Μπιλικάς
* Μοντάζ: Στάθης Πλώτας

Ηθοποιοί
--------

* Τάσος Μπλάτζιος (ψυχίατρος)
* Εύα Στυλάντερ (η σύζυγος)
* Αθηνά Παππά (η ερωμένη)
* Ζαχαρένια Αθητάκη (η κόρη)
* Άγης Εμμανουήλ (ο φίλος της κόρης)
* Γιάννης Μποσταντζόγλου (πελάτης)
* Δημήτρης Αθανίτης (ντετέκτιβ)

Παραπομπές
----------

1. ↑  Lefobserver (17 Ιουνίου 2010). «Ο Ερευνητής της Βέροιας: *ΜΙΛΗΣΕ ΜΟΥ ΓΙΑ ΕΡΩΤΑ*: ΤΗΛΕΤΑΙΝΙΑ». *Ο Ερευνητής της Βέροιας*. Ανακτήθηκε στις 24 Αυγούστου 2019.
2. ↑  kalytheo. «ΒΟΞ (τηλεταινία)». *Δημήτρης Αθανίτης*. Ανακτήθηκε στις 24 Αυγούστου 2019.
3. ↑  «Μίλησέ μου για έρωτα - retroDB». *www.retrodb.gr*. Αρχειοθετήθηκε από το πρωτότυπο στις 8 Μαΐου 2016. Ανακτήθηκε στις 24 Αυγούστου 2019.
4. ↑  «artcom - Αθηνά Παππά». *artcom*. Ανακτήθηκε στις 24 Αυγούστου 2019.
Η **αεροδιαστημική** ή **αεροδιαστημική μηχανική** είναι ένας από τους κύριους κλάδους της μηχανικής και ασχολείται με την ανάπτυξη αεροπλάνων και διαστημόπλοιων. Περιλαμβάνει δύο αλληλοεπικαλιπτόμενους κλάδους αυτούς της Αεροναυπηγικής και της Αστροναυτικής. Η Αεροηλεκτρονική είναι στο ευρύτερο φάσμα της αεροδιαστημικής αλλά ασχολείται συγκεκριμένα με την ηλεκτρονική μεριά την αεροδιαστημικής.

Επισκόπηση
----------

Τα εναέρια μέσα υπόκεινται σε πολύ απαιτητικές συνθήκες οι οποίες προκαλούνται από τις αλλαγές της ατμοσφαιρικής πίεσης και της θερμοκρασίας, σε συνδυασμό με τα κατασκευαστικά φορτία που εφαρμόζονται στα τμήματα σου μέσου. Συνεπώς, τα μέσα αυτά προκύπτουν ως αποτέλεσμα διαφόρων τεχνολογικών και μηχανολογικών πεδίων συμπεριλαμβανομένης της αεροδυναμικής, της αεροηλεκτρονικής, της μηχανικής των υλικών, της δομικής ανάλυσης και του τομέα των κατασκευών. Η συμβολή όλων των παραπάνω είναι η αεροδιαστημική. Εξαιτίας της πολυπλοκότητας της σαν πεδίο η αεροδιαστημική συγκεντρώνει και τις μεγαλύτερες διεπιστημονικές ομάδες μηχανολόγων, μηχανικών και επιστημόνων που ο καθένας εξειδικεύεται σε έναν τομέα.

Σπουδές
-------

Σπουδές στην αεροδιαστημική μηχανική γίνονται σε προπτυχιακό, μεταπτυχιακό αλλά και σε διδακτορικό επίπεδο σε τμήματα αεροδιαστημικής και μηχανολογίας σε πολλά πανεπιστήμια παγκοσμίως. Επιπλέον διάφορα προγράμματα φέρουν τον τίτλο αστροναυτικής μηχανικής με περισσότερη έμφαση σε διαστημικές εφαρμογές. Οι απόφοιτοι αυτών των προγραμμάτων μπορούν να εργαστούν σε εταιρίες αεροδιαστημικής καθώς και σε οργανισμούς που ασχολούνται με την εξερεύνηση του διαστήματος όπως η ΝΑΣΑ και ο ΕΟΔ.

Παραπομπές
----------

1. ↑  *Encyclopedia of Aerospace Engineering*. John Wiley & Sons, 2010. (ISBN 978-0-470-75440-5).
2. ↑  «Career: Aerospace Engineer». *Career Profiles*. The Princeton Review. Αρχειοθετήθηκε από το πρωτότυπο στις 9 Μαΐου 2006. Ανακτήθηκε στις 8 Οκτωβρίου 2006. Due to the complexity of the final product, an intricate and rigid organizational structure for production has to be maintained, severely curtailing any single engineer's ability to understand his role as it relates to the final project.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh95007821
* GND: 4474144-3
* NDL: 01220280

 |

 |
Η ατμοβάρις **Άκτιον Ι** ήταν σκάφος του Ελληνικού Βασιλικού Ναυτικού που έδρασε στο τέλος του 19ου και στις αρχές του 20ού αιώνα. Ναυπηγήθηκε το 1881 στα ναυπηγεία Thames Ironworks του Ηνωμένου Βασιλείου, μαζί με το ομοίου τύπου σκάφος *Αμβρακία ΙΙ* ειδικά για επιχειρήσεις στον Αμβρακικό κόλπο.

Ήταν κανονιοφόρος τύπου Rendel και διέθετε ένα σταθερό πυροβόλο Krupp 10,2in/30, η σκόπευση του οποίου γίνονταν με στροφή του πλοίου. Τον οπλισμό συμπλήρωναν ένα πυροβόλο 5,9in/30 και δύο ταχυβόλα πυροβόλα της 1 λίβρας.

Αργότερα ο οπλισμός περιελάμβανε το πυροβόλο των 10,2 ιντσών και 4 πυροβόλα των 3 λιβρών. Το 1910, μετά από τη γενική επισκευή του, το πλοίο διέθετε πλέον, αντί των πυροβόλων των 3 λιβρών, 2 πυροβόλα των 14 λιβρών και ένα ταχυβόλο της 1 λίβρας.

Εντάχθηκε στο δυναμικό του Στόλου με την ονομασία **Σπέτσαι ΙΙ** αλλά μετονομάσθηκε σε «Άκτιον Ι» το 1889.

Έλαβε μέρος σε επιχειρήσεις στο Ιόνιο κατά τους πολέμους του 1897 και του 1912-13, καθώς και στον Πρώτο Παγκόσμιο Πόλεμο. Κατά τη διάρκεια του τελευταίου χρησιμοποιήθηκε στην υπηρεσία φραγμάτων του Κερατσινίου και του Πειραιά. Μετά το τέλος του Α’ Παγκοσμίου Πολέμου (1919-20) παροπλίστηκε.

Βιβλιογραφία
------------

* Conway's all the world's fighting ships, 1860-1905
* Conway's all the world's fighting ships, 1906-1922
* Jane's fighting ships 1912